École nationale pour adultes

D'École nationale pour adultes, kuerz ENAD, déi fréier École de la deuxième chance, kuerz e2c, ass eng Schoul zu Lëtzebuerg, déi sech u Jugendlech a jonk Erwuessener tëscht 16 an 30 Joer riicht, déi kee Schoulofschloss hunn, well se virdrun eng Kéier d'Schoul ofgebrach haten, an déi awer net méi schoulflichteg sinn. Si erméiglecht et hinnen, nees an d'Schoul ze goen a sou en Ofschloss ze maachen.

Et kann een eng Beruffsausbildung oder en Ofschloss am Enseignement Secondaire maachen. Besonnesch ass, vum pedagogesche Standpunkt hier, de System vum Tutorat: D'Schüler hunn all en Tuteur (Coach), dee se wärend hirer Ausbildung begleet.

D'e2c gouf duerch e Gesetz vum 12. Mee 2009 geschafLoi du 12 mai 2009 portant création d'une École de la 2e Chance op legilux.lu (gekuckt den 3. Mäerz 2018), an ass zanter 2011 op.

Si war bis 2024 an der Stad an der Rue de l'Aciérie zu Hollerech. Zanter dem Schoulufank am September 2024 ass se um Belval an der Rue de la Fonte, woubäi et nach Antennen an der Stad op der Areler Strooss, zu Hollerech an am Kräizgrëndche gëtt.L’ENAD déménage ! Communiqué op enad.lu, nogekuckt: 21.10.2024.

Den 3. Mäerz 2018 gouf ugekënnegt, den Numm vun der Schoul géif an École nationale des adultes ëmgeännert ginnBriefing nom Regierungsrot - Bettel an Direktioun CGFP: "Mäi Büro ass op!" op rtl.lu den 3. Mäerz 2018. Am Juli 2018 huet de Bildungsminister Claude Meisch an der Chamber matgedeelt, datt d'Regierung wëlles hätt, en neit Gebai zu Mamer, nieft dem Lycée Josy Barthel bauen ze loossen."Neues Sportlycée kommt nach Mamer." wort.lu, 11.07.2018.

 Direkteren 
 ... bis 2024: Jos Bertemes
 zanter 2025: Melanie Noesen

Kuckt och
 Secondaireschoulen zu Lëtzebuerg
 Life Long Learning

Um Spaweck
 enad.lu, de Site vun der Schoul.

Kategorie:Schoulen an der Stad Lëtzebuerg
Kategorie:Hollerech